APSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese



**Eiropas Savienības kohēzijas politikas programmas 2021. – 2027. gadam**

**4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8. pasākuma "Augstskolu studiju vides modernizācija"** **(turpmāk – pasākums) projektu iesniegumu atlases otrās, trešās kārtas nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 7. janvāra noteikumi Nr. 19 “Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8. pasākuma “Augstskolu studiju vides modernizācija” pirmās, otrās un trešās projektu iesniegumu atlases kārtas īstenošanas noteikumi” (turpmāk –MK noteikumi) | |
| Finanšu nosacījumi | SAM pasākuma ietvaros plānotais kopējais attiecināmais finansējums ir 35 185 169 *euro* (no tā elastības finansējums – 5 549 592 *euro*), tai skaitā Eiropas Reģionālās attīstības fonda (turpmāk – ERAF) finansējums – 29 907 392 *euro* (no tā elastības finansējums – 4 717 154 *euro* un valsts budžeta līdzfinansējums – 5 277 777 *euro* (no tā elastības finansējums – 832 438 *euro*), tai skaitā:   1. **otrajai atlases kārtai** plānotais kopējais attiecināmais finansējums ir 31 361 103 *euro*, tai skaitā ERAF finansējums – 26 656 937 *euro* un valsts budžeta līdzfinansējums – 4 704 166 *euro*; 2. **trešajai atlases kārtai** plānotais kopējais attiecināmais finansējums ir 2 095 168 *euro* (tai skaitā elastības finansējums – 330 461 *euro*), tai skaitā Eiropas Reģionālās attīstības fonda finansējums 1 780 892 *euro* (tai skaitā elastības finansējums – 280 892 *euro*) un valsts budžeta līdzfinansējums – 314 276 *euro* (tai skaitā elastības finansējums – 49 569 *euro*).   Savukārt projektu iesniegumos pasākuma **otrās kārtas** īstenošanai kopējo pasākumam pieejamo finansējumu plāno ne vairāk kā 26 141 972 *euro* apmērā, tai skaitā ERAF finansējumu – 22 220 675 *euro* apmērā un valsts budžeta līdzfinansējumu 3 921 297 *euro* apmērā, **trešās kārtas īstenošanai** – plāno ne vairāk kā 1 764 707 *euro* apmērā, tai skaitā Eiropas Reģionālās attīstības fonda finansējumu – 1 500 000 *euro* apmērā un valsts budžeta līdzfinansējumu – 264 707 *euro* apmērā  Maksimālais ERAF finansējuma apmērs nepārsniedz 85 procentus no projekta kopējā attiecināmā finansējuma. Pārējo finansējumu – 15 procentus no projekta kopējā attiecināmā finansējuma – veido valsts budžeta līdzfinansējums.  II kārtas projektu ietvaros izmaksas ir attiecināmas, ja tās atbilst MK noteikumos minētajām atbalstāmo darbību izmaksu pozīcijām, ja tās ir radušās, sākot ar šo noteikumu apstiprināšanas brīdi, izņemot projekta iesniegumu pamatojušās dokumentācijas izstrādes izmaksas, kas ir attiecināmas ar 2024. gada 1. janvāri.  III kārtas projekta ietvaros izmaksas ir attiecināmas, ja tās atbilst MK noteikumos minētajām atbalstāmo darbību izmaksu pozīcijām un radušās, sākot ar šo noteikumu apstiprināšanas brīdi, izņemot projekta iesniegumu pamatojušās dokumentācijas izstrādes izmaksas, kas ir attiecināmas līdz ar atlases izsludināšanu. | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | No 2025. gada 4.  februāra | Līdz 2025.gada 4.aprīlim |

1. Prasības projekta iesniedzējam un sadarbības partnerim
2. Projekta iesniedzējs ir:
   1. otrās atlases kārtas ietvaros:
      1. Daugavpils Universitāte, kas projektu īsteno kopā ar sadarbības partneri – Daugavpils Universitātes aģentūru "Daugavpils Universitātes Daugavpils medicīnas koledža";
      2. Jāzepa Vītola Latvijas Mūzikas akadēmija;
      3. Latvijas Biozinātņu un tehnoloģiju universitāte, kas projektu īsteno kopā ar sadarbības partneri – Latvijas Biozinātņu un tehnoloģiju universitātes aģentūru "Latvijas Biozinātņu un tehnoloģiju universitātes Malnavas koledža";
      4. Latvijas Mākslas akadēmija;
      5. Latvijas Universitāte, kas projektu īsteno kopā ar sadarbības partneriem – Latvijas Universitātes aģentūru "Latvijas Universitātes Rīgas 1. medicīnas koledža", Latvijas Universitātes aģentūru "Latvijas Universitātes P.Stradiņa medicīnas koledža" un Latvijas Universitātes aģentūru "Latvijas Universitātes Rīgas Medicīnas koledža";
      6. Rīgas Stradiņa universitāte, kas projektu īsteno kopā ar sadarbības partneri – Rīgas Stradiņa universitātes aģentūru "Rīgas Stradiņa universitātes Sarkanā Krusta medicīnas koledža";
      7. Rīgas Tehniskā universitāte, kas projektu īsteno kopā ar sadarbības partneriem – Rīgas Tehniskās universitātes aģentūru "Rīgas Tehniskās universitātes Liepājas Jūrniecības koledža", Rīgas Tehniskās universitātes aģentūru "Rīgas Tehniskās universitātes Olaines Tehnoloģiju koledža" un Rēzeknes Tehnoloģiju akadēmiju;
      8. Ventspils Augstskola;
      9. Vidzemes Augstskola;
      10. Rīgas Būvniecības koledža;
      11. Rīgas Tehniskā koledža.
   2. trešās atlases kārtas ietvaros:
      1. Latvijas Kultūras akadēmija
3. Projekta sadarbības partneri:
   1. otrajā atlases kārtā ir noteikti MK noteikumu 28.1, 28.3., 28.5., 28.6. un 28.7. punktos;
   2. trešajā atlases kārtā sadarbības partneri nav paredzēti.
4. Projekta iesniedzējs var iesniegt vienu projekta iesniegumu pasākuma otrās kārtas projektu iesniegumu atlasē, atbilstoši MK noteikumu 35. punktā minētajam finansējumam, trešās kārtas projektu iesniegumu atlasē atbilstoši MK noteikumu 52. punktā minētajam finansējumam.
5. Atbalstāmās darbības un izmaksas
6. Pasākuma ietvaros II kārtai ir atbalstāmas darbības, kas noteiktas MK noteikumu 38. punktā; III kārtai – MK noteikumu 56. punktā.
7. Projekta iesniegumā II kārtai izmaksas plāno atbilstoši MK noteikumu 39., 40., 41., 42., 43. un 44. punktiem, III kārtai - atbilstoši MK noteikumu 57. - 62. punktiem.
8. Projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2029. gada 30.jūnijam.
9. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr.1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021. - 2027. gada plānošanas periodā”, kas pieejamas Eiropas Savienības fondu tīmekļa vietnē – <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>.
10. Projektu iesniegumu noformēšanas un iesniegšanas kārtība
11. Projekta iesniegumu iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv/>, kā arī aizpilda projekta iesnieguma datu laukus un pievieno šādus dokumentus (*ja kāds no zemāk minētajiem dokumentiem pieejams tīmekļvietnē, lūdzam norādīt tīmekļvietnes adresi attiecīgajā projekta iesnieguma sadaļā*):
12. KPVIS aizpilda projekta iesnieguma datu laukus un pievieno šādus dokumentus:
    1. Izglītības un zinātnes ministrijas saskaņojumu par MK noteikumu [66. punktā](https://likumi.lv/ta/id/357872-eiropas-savienibas-kohezijas-politikas-programmas-20212027-gadam-421-specifiska-atbalsta-merka-uzlabot-vienlidzigu-piekluvi-ieklaujosiem-un-kvalitativiem-pakalpojumiem-izglitibas-macibu-un-muzizglitibas-joma-attistot-pieejamu-infrastrukturu-tostarp-veicinot-noturibu-izglitosana-un-macibas-attalinata-un-tiessaistes-rezima-4218-pasakuma-augstskolu-studiju-vides-modernizacija-pirmas-otras-un-tresas-projektu-iesniegumu-atlases-kartas-istenosanas-noteikumi" \l "p66)  minēto augstākās izglītības iestādes infrastruktūras attīstības plānu;
    2. būvdarbu gatavības pakāpi apliecinošus dokumentus (*ja attiecināms, un ja nav pieejami Būvniecības informācijas sistēmā (turpmāk -– BIS)), vismaz viens no zemāk uzskaitītajiem dokumentiem*):
       1. būvatļauju vai apliecinājuma karti, vai paskaidrojuma rakstu ar būvvaldes atzīmi par projektēšanas nosacījumu izpildi, vai BIS izdruku par paziņojumu par būvniecību (*ja attiecināms*);
       2. būvvaldes izziņu, kas apliecina, ka būvdarbiem būvatļauja, paskaidrojuma raksts vai apliecinājuma karte nav nepieciešama (*ja attiecināms);*
       3. projektēšanas uzdevumu būvniecības ieceres dokumentācijas izstrādei *(ja attiecināms);*
    3. projekta budžetā (projekta iesnieguma sadaļā “Projekta budžeta kopsavilkums”) norādīto visu izmaksu apmēru pamatojošos dokumentus, t.sk. indikatīvu būvdarbu izmaksu aplēsi (tāmi) vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru. Projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[1]](#footnote-2), noslēgtiem nodomu protokoliem vai līgumiem (ja attiecināms), u.c. informāciju;
    4. iekārtu, palīgiekārtu, programmatūru un būvdarbu detalizētas tehniskās specifikācijas vai iepirkumu procedūras dokumentāciju (*ja attiecināms*), ja specifikācijas nav pieejamas iepirkuma dokumentācijā Elektronisko iepirkumu sistēmā [www.eis.gov.lv](http://www.eis.gov.lv) un/vai Iepirkumu uzraudzības biroja tīmekļa vietnē [www.iub.gov.lv](http://www.iub.gov.lv);
    5. Izmaksu un ieguvumu analīzi (finanšu un ekonomisko analīzi) atbilstoši atlases nolikuma 5. pielikuma formai saskaņā ar MK noteikumu 76. punktu (ja attiecināms);
    6. dokumentus, kas apliecina īpašuma vai valdījuma tiesības atbilstoši MK noteikumu 46. punktam (attiecināms, ja dokumenti nav pieejami valsts vienotajā datorizētajā zemesgrāmatā [www.zemesgramata.lv](http://www.zemesgramata.lv));
    7. sadarbības partnera apliecinājumu par gatavību piedalīties projekta īstenošanā (ja attiecināms) atbilstoši MK noteikumu 33. punktam;
    8. sertificēta būvinženiera ekspertīzes atzinumu virszemes un pazemes komunikāciju infrastruktūras pārbūvei, kurā norādīts, ka, veicot projektā plānotās infrastruktūras būvniecības, pārbūves, atjaunošanas vai teritorijas labiekārtošanas darbības, pastāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves (*ja* *attiecināms*);
    9. spēkā esošu, BIS ēku energosertifikātu reģistrā reģistrētu ēkas energosertifikātu un tā pārskatu, kurā  norādīts esošās ēkas primārais enerģijas patēriņš pirms projekta īstenošanas *(ja attiecināms);*
    10. finansējuma pieejamību apliecinošus dokumentus (*ja* *attiecināms*);
    11. projekta iesnieguma sadaļu vai pielikumu tulkojumus (*ja attiecināms*).
13. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
14. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (projektu iesniegumu atlases nolikuma (turpmāk – nolikums) pielikumu Nr. 2)*.*
15. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
16. Projekta iesniegumā summas norāda *euro* ar precizitāti līdz 2 cipariem aiz komata.
17. Projekta iesniegumu iesniedz līdz projektu iesniegumu iesniegšanas beigu termiņam.
18. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – Sadarbības iestāde) par to informē projekta iesniedzēju.
19. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts KPVIS automātiski sagatavots e-pasts par projekta iesnieguma iesniegšanu.
20. **Konsultatīvais atbalsts ierobežotā projektu iesniegumu atlasē**
21. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai.
22. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī nolikuma 30. punktā noteiktā lēmuma pieņemšanai, sadarbības iestāde KPVIS ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
23. Pēc šī nolikuma 18. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu KPVIS.
24. Pēc šī nolikuma 18. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī nolikuma 19. punktā noteiktajā kārtībā, komisija vērtē projekta iesnieguma sākotnēji iesniegtās informācijas apjomā.

V. Projektu iesniegumu vērtēšanas kārtība

1. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[2]](#footnote-3) 61. pantā noteikto.
2. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
3. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
4. Vērtēšanas komisija pēc projektu iesniegumu saņemšanas vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 1. pielikums) un KPVIS aizpildot projekta iesnieguma vērtēšanas veidlapu.
5. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un pēc tam – precizējamos kritērijus šādā secībā:
   1. Vienotie un vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā),
   2. specifiskie atbilstības kritēriji (vērtē visi balsstiesīgie vērtēšanas komisijas locekļi).
6. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
7. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu KPVIS.

VI. Lēmuma pieņemšanas un paziņošanas kārtība

1. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
   1. projekta iesnieguma apstiprināšanu;
   2. projekta iesnieguma apstiprināšanu ar nosacījumu;
   3. projekta iesnieguma noraidīšanu.
2. Lēmumu sadarbības iestāde pieņem 2,5 mēnešu laikā pēc projektu iesniegumu iesniegšanas beigu datuma.
3. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
   1. uz projekta iesniedzēju un sadarbības partneri nav attiecināms neviens no Likuma 22. pantā minētajiem izslēgšanas noteikumiem;
   2. projekta iesniedzējam, sadarbības partnerim un ar tiem saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
   3. projekta iesniegums atbilst projektu iesniegumu vērtēšanas kritērijiem.
4. Lēmumu var pieņemt par katru projektu atsevišķi, negaidot visu projektu vērtēšanas rezultātus.
5. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
6. Lēmumu par projekta iesnieguma noraidīšanu sadarbības iestāde pieņem, ja uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem.
7. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
   1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
   2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
8. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
9. Informāciju par apstiprinātajiem projektu iesniegumiem sadarbības iestāde publicē tīmekļa vietnē [www.esfondi.lv](http://www.esfondi.lv/).

VII. Papildu informācija

1. Jautājumus par projekta iesnieguma sagatavošanu un iesniegšanu lūdzam:
   1. sūtīt uz tīmekļa vietnē <https://www.cfla.gov.lv/lv/4-2-1-8> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
   2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
2. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
3. Atbildes uz iesūtītajiem jautājumiem tiks nosūtītas elektroniski jautājuma uzdevējam.
4. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot KPVIS pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
5. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/4-2-1-8>.
6. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.

**Pielikumi:**

|  |  |
| --- | --- |
| 1. pielikums | Projektu iesniegumu vērtēšanas kritēriji un to piemērošanas metodika. |
| 2. pielikums | Projekta iesnieguma aizpildīšanas metodika. |
| 3. pielikums | Vienošanās par projekta īstenošanu projekts. |
| 4. pielikums | Komercdarbības atbalsta izslēdzošā kritērija vērtēšanas metodika |
| 5. pielikums | Izmaksu un ieguvumu analīzes modelis (MS Excel datne). |
| 6. pielikums | Izmaksu un ieguvumu analīzes modeļa aizpildīšanas metodika. |

1. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-2)
2. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). [↑](#footnote-ref-3)